Atlikušas desmit sekundes...
42. SUPERKAUSS
...uz spēles ir nesakauta sezona.
Giants uzvarēja Superkausā!
2007. gada Superkausa zaudējums bija milzīga vilšanās.
Pie sevis domāju: "Kas, pie velna?"
Togad mēs pār visiem dominējām. Salauzām pretiniekus.
Kā mēs zaudējām?
Šī ir vienīgā spēle vēsturē, kuras iznākumu mainītu.
Bet nevaram.
Manuprāt, kā dzīvē, tā arī futbolā ir tā,
ka nekad nebūsi pati pilnība.
Tā man bija rūgta mācība.
PĒC PIECIEM MĒNEŠIEM 2008. GADA TRENIŅNOMETNE
Atskatoties uz iepriekšējo sezonu...
zinu, ka esat mani dzirdējuši sakām: "Pagājušais gads neko nenozīmē.
Mums nerūp pagājušais gads."
Bet ceru, ka neaizmirsīsiet tās 16 uzvaras.
Esmu piedzīvojis piecas uzvaras, 11 zaudējumus.
Šādas... sezonas ir tās, kuras gribās aizmirst,
taču ne 16 uzvaras un nulli zaudējumu.
Treneri, varu ko teikt?
Protams.
Atskatoties uz pagājušo sezonu,
mēs to nepabeidzām, kā vēlējāmies,
bet mēs zinām, ko kopā piedzīvojām. Ceru, ka mēs no tā mācījāmies.
Ceru, ka dosimies uz priekšu. Es nemitīgi kļūstu emocionāls,
domājot par to, kas man patiesi rūp.
Tādēļ... Paldies jums.
Ja kādam vēl ir kas sakāms par sezonu,
šis ir labs brīdis, kad to darīt.
Jo mēs to atstāsim aiz muguras.
Labvakar brīnišķīgā septembra dienā, Jaunanglijā.
Šodiena ir piemērota futbolam,
kā arī Patriots 2008. gada sezonas atklāšanai.
- Aiziet! - Jā, vecīt!
Mēs zinām, kas jādara. Uz trīs – "uzvarēsim"!
- Viens, divi, trīs. - Uzvarēsim!
Padod!
Aša piespēle no Breidija.
Pirmā zona ieņemta.
Es biju gatavs atgriezties, aizvadīt lielisku sezonu.
Komanda bija teju tāda pati, tāpēc domāju,
labi, mums ir iespēja revanšēties.
Breidijs met.
Brīnišķīgā Toma metiens.
Ir lielas cerības, ka šī būs sezona,
kad komanda sasniegs rekordu.
Tomam Breidijam iesita pa celi!
Toms Breidijs saņēma pamatīgu spērienu pa kreiso kāju.
Patriots līdzjutēji šobrīd aiztur elpu.
Man iesita, kad es noliku kāju stingri pie zemes.
Manu celi pilnībā sašķaidīja.
Vienmēr teicu, ka, ja man iesita, biju pirmais, kas piecelsies.
Tas bija mans vienīgais veids, kā izrādīt sīkstumu.
Kad man iesita, neizrādīju, ka sāpēja.
Bet šeit... Sāpes bija tik izteiktas.
Pieskrēja ārsts, apskatīja celi.
Paskatoties viņam acīs, sapratu, ko šis nozīmē.
Tomam Breidijam palīdz noiet no laukuma.
Šobrīd klātesošie
vēlas uzzināt, cik nopietni Toms Breidijs ir ievainots.
Manuprāt, lielākās raizes,
skatoties mīļotos cilvēkus spēlējam futbolu, ir par traumām.
Tomijam ir bijušas daudzas traumas.
Bet viņš tik un tā turpināja spēlēt.
Bet mēs zinājām... ka šoreiz ir citādāk.
Protams, jūtam līdzi Tomam
par traumu. Nav viegli redzēt, kā kāds smagi cieš.
Neviens nav ieguldījis komandā tik daudz laika un darba kā Toms.
Tas viņam ir smags atsitiens. Viņš spēlēja vienu pozīciju.
Viņš tajā spēlēja ļoti labi. Un šobrīd kāds cits to ieņems.
Pārējiem ir jādara savs darbs, gluži kā līdz šim.
Kā jau tas piedienas.
Kā Toms uztvēra paziņojumu?
Kā jau spējat iedomāties.
Jaunanglijas Patriots līdzjutēji
šodien uzzināja jaunumus, par kuriem baidījās.
Toma Breidija, saspēles vadītāja, trauma viņam liedz spēlēt visu sezonu.
Jaunanglijas Patriots godalgotajam saspēles vadītājam
plīsušas kreisā ceļa krusteniskās saites.
Šī ir neliela vai nopietna trauma?
Pavisam nopietna.
Nav skaidrs, kā viņš varētu atgūties pēc tik nopietnas traumas.
Pēc spēles aizgāju pie Tomija.
Viņa kāja bija uzlikta uz spilveniem un viņš bija kā...
jauns un raudošs vīrietis.
Bija... Bija grūti. Tas bija grūts moments.
Tā bija smaga trauma. Man plīsa krusteniskās saites.
Daudziem saspēles vadītājiem gadu gaitā ir plīsušas saites.
Traumas dēļ nav iespējams spēlēt,
bet es iegāju trenera Beličeka kabinetā, teicu:
"Es gribu spēlēt. Sadziedēšu saites līdz gada beigām.
Varu aptīt celi, nospēlēt visu sezonu."
Atceros situāciju pēc viņa traumas.
Toms Breidijs meta bumbu.
Es iesaucos: "Vecīt, tikko pārplēsi ceļa saites un esi šeit!"
Teicu: "Nolādēts! Vai ir... vai būs labi?"
Pēc tam viņš aizgāja uz ģērbtuvēm,
lai iegūtu akceptu vai aizliegumu spēlēt.
Viņš atgriezās, nometa kladi pie zemes, sāka lamāties.
Viņš teica: "Piedod, vecīt. Nevarēšu ar tevi šodien spēlēt."
Kaut kā tā. Viņam nebija viegli to pieņemt.
Es viņu tādu vairs neesmu redzējis.
CERĪBAS IZPLĒN KĀ PĪŠĻI
Šķiet, Tomijs nav palaidis garām kaut vienu maču,
kopš viņš sāka spēlēt.
Un tagad viņš nevar spēlēt visu sezonu.
Manuprāt, viņa šaubas pieauga...
jo gadu gaitā
viņš labi iepazina mūsu galvenā trenera darba stilu.
Visi spēlētāji ir aizvietojami.
Bils ir aprēķina cilvēks.
Viņš ir vēss, balstīts faktos.
Ja nevari iziet uz laukuma,
komandai nederi. Ja nerādies, tad par tevi nedomās.
Bledso metas pa labi.
Viņu nogrūda no kājām.
Toms Breidijs, otro gadu spēlējošais saspēles vadītājs.
Manuprāt, Toma motivators
izpaužas veidā, kā viņš ieguva savu pozīciju.
Viņš domāja: "Nu, gan. Spēlēju ar Drū, bija galvenais džeks ciemā.
Uz īsu brīdi viņš nebija uz laukuma. Un neilgi pēc tam vairs nespēlēja.
Es nevaru nokāpt no laukuma. Ja tā notiks,
tad mani ātri aizstās nākamais."
GILETTE STADIONS
1999. gadā Trents Grīns guva traumu.
Vorners komandu aizveda līdz Superkausam.
2001. gadā Bledso guva traumu.
Breidijs mūs aizveda līdz Superkausam.
Ja tā notiks, Kesel, tad atbildība guls uz taviem pleciem.
Aiziet!
Tā nedēļa pēc spēles ar Chiefs bija smaga,
jo mēs tikko pazaudējām Breidiju.
Un tagad man bija uzdevums savākties
un vadīt komandu.
Pie sevis nodomāju: "Ak dieniņ!"
Tas ir smags uzdevums.
Es zināju, ka ar šo problēmas nebeigsies.
Un tad tik sākās.
Vai Kesels līdzinās Breidijam?
Nerunāsim taču niekus.
Šī uzbrukuma stratēģija ir pielāgota Tomam Breidijam.
Un tagad šī komanda ir ar džeku, kurš nav spēlējis kopš vidusskolas.
Apturi mani, ja meloju.
Ikviens masu medijs uztvēra par pienākumu
paziņot visai pasaulei,
ka neesmu uzsācis saspēles kopš vidusskolas.
Pēdējā reize, kad Mets Kesels uzsāka spēli nacionālā līmenī
bija pirms 14 gadiem beisbola Mazās līgas pasaules izcīņā.
Kāpēc Patriots kā aizstājēju izvēlas veterānu?
Beličeks patiesi tic,
ka šim puikam ir lielākas izredzes uzvarēt spēlē.
Šis ir apjomīgs eksperiments.
Cik liela daļa panākumu ir Breidija nopelns?
Cik daudz Beličeka veidotās sistēmas dēļ?
Kā trenerim aizstāt Tomu Breidiju... Tas ir grūts lēmums.
Toms ir viens no labākajiem spēlētājiem,
bet nemitīgi jāmeklē veidi, kā uzvarēt. Situācija ik gadu mainās.
Jo dažādāki spēlētāji, jo citādāki mači.
Bet ik nedēļu man šķita, ka šeit ir sava formula,
kas mums sniedz labāko iespēju uzvarēt.
BILS BELIČEKS GALVENAIS TRENERIS
Jets J-E-T-S, Jets!
Spēkiem mērosies Patriots un Jets.
Stadionā Giants iet visai karsti.
Kādi būs Patriots panākumi bez Toma Breidija?
Atceros to spiedienu, kuru izjutu, pirms iznācu uz laukuma.
Pie manis pienāca treneris Beličeks un teica:
"Met, mēs nevienu citu nemeklējam tavā vietā.
Neuztraucies par neticīgajiem, tiem, kas apšauba,
ko tu dari saspēles vadītāja lomā.
Tev viss sanāks. Turies pie plāna."
Mets Kesels ieņem piespēles pozīciju,
pirmo reizi savā karjerā uzsākot NFL līmeņa spēli.
Viņš veic pirmo piespēli. Tā ir laba.
Bumba Folkam.
Kopens to atmet atpakaļ. Kesels ar to metas skriešus...
Lieliski paveikts!
Noķēris bumbu, viņš skries tālāk.
Ja esi aizsargs vai bloķētājs, uzmanies.
Trešais piegājies. Bumba Morisam, kas skrien tālāk.
Mets Kesels uzvar pirmo spēli kā saspēles vadītājs.
Tieši par to runāju!
Kesel, zinu, ka neesi uzsācis spēli kopš 7. klases.
Šodien vienu uzsāki.
Kā treneris vēlos balstīties spēlētāju stiprajās pusēs,
nevis piespiest viņus spēlēt, kā vajadzīgs.
Metam Keselam bija talants, viņš bija gudrs,
atlētisks, tādēļ centāmies pielāgot uzbrukumus
Meta stiprajām pusēm, pašpārliecībai.
Trešais piegājiens pie trīs jardu līnijas. Patriots pie 41 jarda.
Piespēle Keselam. Viņš uzņem ātrumu.
Viņš skrien pie 50 jardu līnijas, lai ieņemtu zonu.
Noturas kājās pie Rams 48 jardu līnijas.
Skriešana ar bumbu rokās bija mans raksturīgākais paņēmiens.
Tas ir viens uzbrukuma elements,
par kuru pavisam godīgi varu teikt, ka Breidijs ar bumbu nespēja paskriet.
Es biju nedaudz ātrāks. Beličeks to pamanīja.
Un viņš lieliski nomainīja mūsu uzbrukuma stratēģiju.
Lūk, Kesels. Viņš atkal metas skriešus.
Viņam līdz šim ir izdevies. Paskat!
Knapi izvairās no bloka un iegūst pirmo zonu.
Salīdzinājumā ar Tomiju viņš ir kā gazele.
Pretinieki sagaida skrienošu klinti.
Taču tā vietā pretim metas gazele.
Kesels izraujas no uzbrukuma pozīcijas. Viņš skrien.
Pieci, desmit jardi. Viņš nesas uz vārtu zonu!
Mets Kesels veic piezemējumu!
Visi domāja, ka, Breidijam pazūdot no laukuma, viss beigsies.
Taču tā vis nav. Mets Kesels visus pārsteidza.
Lūk, Beličeka meistarība.
Viņš izmanto to, kas ir, un pielāgojas.
NAV BREIDIJA, NAV PROBLĒMU
Tomijs tobrīd nebija par sevi pārliecināts.
No vienas puses priecājās, ka Patriots labi nospēlēja.
No otras puses, sēžot laukuma malā,
kamēr komanda spēlēja, viņš nevēlējās...
TOMS BREIDIJS VECĀKAIS TOMA TĒVS
...viņš jutās kā aizstājams bandinieks.
Ko domājat par Metu Keselu kā saspēles vadītāju?
O, jā!
Skatoties no ārpuses, saproti, ka šovs jau nebeidzas.
Es apņēmos, ka atgriezīšos laukumā.
Trīs dienas pēc operācijas centos izlikties,
ka esmu pārcilvēks.
Viņam kājā iemetās infekcija.
Pavisam nopietna infekcija, par kuru ārsts satraucās.
Nācās veikt vēl vienu operāciju.
IEPRIEKŠĒJO OPERĀCIJU VĒSTURE
Es zaudēju daudz svara.
Kļuvu pavisam bāls.
SVARA ZUDUMS – JĀ NOGURUMS – JĀ, DRUDZIS – JĀ
Nespēju pagulēt, pasēdēt... Es...
Nevarēju pakustināt celi. Tas bija tik pietūcis. Un...
Bija ļoti... Bija ļoti grūti. Taču man bija milzīgs atbalsts.
ALEKSS GERRERO TOMA TRENERIS
Atminos, kā devos pie viņa, lai palīdzētu atlabt pēc ceļa traumas.
Bija grūtākas dienas.
Šādā laikā atlēts,
elitārs atlēts, kurš spēlē augstā līmenī,
sēž un domā... Nav nekā cita, kā vien daudz laika.
Tajā brīdī sportisti apdomā savu trauslo karjeru.
Patriots uzvar papildlaikā!
"Aleks, un ja tas ir viss? Ja tomēr nesadzīs?"
Divu Superkausu čempionātu...
Viņš bija drūms, domājot, ka nekad vairs nespēlēs.
Tomijs visu mūžu vēlējās kļūt par futbolistu.
Mēs, vecāki, apzinājāmies futbola karjeras trauslumu.
Viņam pārdzīvojot, to pašu darījām arī mēs.
Izdzīvojām to... nemieru,
ka viņš nespēj darīt to, kas tik ļoti patīk.
Kad Breidijs pirmajā spēlē satraumējās,
Kesels spēja iekāpt viņa kurpēs.
Kesels steidzas tieši uz vārtu zonu, lai gūtu piezemējumu.
Jā!
Šķiet, šim zēnam ir iekšās.
Malači, kārtīgi sadevām! Neatlaidiet gāzes pedāli!
Kesels met vārtu zonas malā.
Noķerts! Perfekts metiens!
Tas šodien ir Jaunanglijas Patriots vadmotīvs.
Pēdējā ceturksnī Jaunanglija ir vadībā par desmit punktiem.
Hei!
Sēdieties! Aiziet. Džeki, mums vēl tāls ceļš priekšā.
Viena no lietām, ko esmu sapratis, ir tas,
ka, lai kāds būtu rezultāts, Beličeks neļaus sakāpt galvā.
Priecājos, ka uzvarējām.
Priecājos, ka veicāt manevrus, lai varētu uzvarēt.
Bet ir jāsaprot, ka mums ir jābūt labākiem...
Viņam vairāk rūpēja tas, ko izdarījām nepareizi, jo...
viss bija vērsts, lai uzvarētu.
Mums visiem ir jādara labāk.
Vairums NFL treneru māca spēlēt futbolu.
Mūsējais – karu.
ANAPOLISA, MĒRILENDA
Viņš uzauga Jūras flotes akadēmijā.
Viņa tēvs tur bija treneris. Bils daudz no viņa iemācījās.
STĪVS BELIČEKS BILA TĒVS
Bērnībā bija patīkami pavadīt laiku ar tēti,
naktī izpētīt video ar komandu, ar kuru flotes komanda spēlēs.
Man bija interesanti mācīties no viņa,
kā sagatavoties spēlei.
Viņam patika viss, ko darīja viņa tētis.
Bils gribēja darīt to pašu, ko Stīvs.
Viņš nemaisījās pa kājām, bet gan gribēja mācīties.
Viņš nekad nevārīja ziepes.
Viņa tēvs citādi būtu sadevis pa pēcpusi. Nē!
Šodienas uzvara Jūras flotei sniedz pārsvaru Austrumu divīzijā,
ko ir vērts svinēt.
Šīs futbola komandas vide
bija izteikti militāra.
Piezemējums! Šovakar Anapolisā būs svētki!
Man šķita, ka tā arī ir jābūt.
Neuzskatīju, ka jābūt citādāk.
Manuprāt, šī pieredze atstāja pēdas ne tikai dzīvē,
bet arī trenera karjerā.
Mums ir viena zīme tepat gaitenī,
dodoties uz sapulču telpu, kur fiksēts Suņdzi citāts:
"Ikviena kauja ir uzvarēta jau pirms cīņas."
Es nesaku, ka karojam,
taču saprotiet, ka viena muļķīga izspēle,
muļķīgs sods, viena kļūda
mūs pazudinās.
Ja neesi pietiekami sīksts,
tu nevari spēlēt šādā vidē. Tā tevi nokausēs.
Pirms dodaties pie miera, noskatieties šo.
Visai baiss skats.
Kad Beličeks uzlika video,
tajā bija fiksētas saspēles vadītāju sliktās izspēles.
Ne tuvu nav, lai pabeigtu piespēli.
Varēja redzēt, kā visi dīdās sēdekļos.
Pie sevis domājot: "Kaut neparādītu to vietu."
Vienu reizi neieraudzīju stūra bloku,
tāpēc mani nogāza no kājām.
Beličeks pienāca klāt, teica:
"Kesel, varam izdomāt, kā izvairīties no stūra bloka?
Es negribu tavai mātei rakstīt šādu vēstuli:
"Dārgā Keselas kundze, ar nožēlu rakstām, ka jūsu dēls ir miris,
jo viņš ir pamuļķis, kurš nepamanīja stūra bloku.""
Uz katru izdarīšu lielāku spiedienu,
kā arī uz visu komandu,
jo, kad nonākam šādās situācijās, mums ir ar tām jātiek galā.
Šāda dzīve nav viegla.
Galīgi nav viegla!
Vēl stulbāk nevarēja?
Un dažreiz...
jauniņie...
...to nesaprot.
Nemitīgi saku komandas biedriem, ka jāskatās ārpus rāmjiem,
jāsaprot, kāpēc viņš tā dara.
Esat turējuši rokās slapju dvieli,
lai to kārtīgi izgrieztu un padarītu sausu?
Es esmu slapjais dvielis. Bils ir rokas, kurās es esmu.
Es gribu, lai izspied no manis talantu, lai ko tas prasītu. Dari tā!
Pa pozīcijām!
Kustiniet rokas, nesaties kā vējš!
Es dusmojos, pat kļuvu nikns,
bet zināju, ka man tā ir labāk.
Un tieši tā mēs uzvarēsim. Un ne reizi vien.
Kesels ieņem pozīciju. Atkāpjas, paskatās, met.
Rendijs Moss noķēra!
Ievērojama uzvara Jaunanglijas Patriots un Bilam Beličekam.
Lai cik skarba būtu vide,
un citi teiks tāpat,
mēs daudz uzvarējām, kad spēlējām kopā.
Un uzvarējām bez Breidija.
Kesels met pa kreisi. Noķerts.
35, 40, 45, 50 jardi, vidējā zona.
Viņš ieskrien vārtu zonā. Patriots gūst kārtējos punktus!
Mēs bijām neapturami.
Sezonas beigās uzvarējām četras spēles pēc kārtas.
Ieguvām 11 uzvaras, piecus zaudējumus.
Netikām līdz izslēgšanas spēlēm,
bet pabeidzām sezonu labāk nekā bija gaidīts.
Kaut spēlētu arī nākamnedēļ,
bet nevarētu būt lepnāks par komandu.
Viņi smagi strādāja, mani izturēja visu gadu,
pārvarēja dažādus šķēršļus.
Šis gads pierāda, cik labs treneris ir Bils Beličeks.
Man Bils Beličeks šķiet tik dižs,
ka viņa dēļ sāku apšaubīt Toma Breidija ģenialitāti.
Ar Keselu vadībā komanda pirmajā gadā guva 11 uzvaras, piecus zaudējumus.
Esmu nonācis līdz tam, ka sev sāku vaicāt:
"Kurš gan nespēlētu tik labi, kad treneris ir Bils Beličeks?"
METS KESELS PIERĀDA, KA TOMS BREIDIJS NAV UNIKĀLS
Tās lietas, ko cilvēki stāstīja,
kā Tomam, tā arī man,
nemaz neliekas kā kritika.
Es neņemu ļaunā. Mani tas viss motivē.
Nu, labi, nekādu problēmu,
mēs jums parādīsim.
Futbolā nekas tāpat nepienākas.
Šeit viss ir jānopelna.
Kamēr atveseļojos, devos gulēt cerībā, ka nākamajā dienā
jutīšos nedaudz labāk.
Te palīdz tikai solis pēc soļa.
Nedaudz progresa šeit un tur, un pavisam drīz
jau laukumā mētājām bumbu.
Atceros, kā viņš uz mani paskatījās. Bijām kā bērni konfekšu veikalā.
Viņš teica: "Aleks, vecīt, es šo varētu darīt līdz 50 gadiem, ne?"
Es varu aizmest to...
Togad sapratu, ka man ir jāveic profilakse,
vairāk par sevi jāparūpējas.
Kā lai es netraumētos?
Kā izvairīties no problēmām, kuru dēļ jāguļ uz operācijas galda?
Gribēju darīt visu iespējamo, lai spēlētu,
cik ilgi vien vēlos.
Kad redzi, ka kāds dara to, kas patīk,
par spīti traumu riskam, ir grūti.
Bet zināju, ka viņš ir labās rokās.
Viņš strādāja kopā ar Aleksu, rūpējās par savu ķermeni.
Žizele viņu mīlēja, atbalstīja...
mani vecāki un māsas arī.
Viņam bija viss, lai atlabtu.
PIRMS 2009. GADA SEZONAS
Toms Breidijs šodien ir kopā ar Patriots komandu.
Šis ir viņa pirmais treniņš, kopš ceļa plīsuma
pagājušās sezonas pirmajā spēlē.
Labi!
Patriots Metu Keselu apmaina pret komandas Chiefs spēlētāju.
Apmaiņa signalizē, ka Jaunanglija ir pārliecināta par Breidija atlabšanu.
Fakts, ka uz laukuma nav Mets Kesels,
norāda uz komandas ticību Toma Breidija gatavībai uzsākt sezonu.
Man ir viens jautājums. Un ja nu Breidijs nav gatavs?
Cik pārliecināts esat,
ka spēsiet būt tikpat labs spēlētājs?
Tad redzēsim. Nu, es...
Kā jau teicu, varu jums pierunāt pilnas ausis,
teikt, ka spēlēšu līdz pensijai, bet tam nav nozīmes.
Es darīšu visu savos spēkos.
Nevaru vien sagaidīt, kad varēšu atgriezties spēlēs.
PATRIOTS PRET BUFALO BILLS
Pirms gada atminējāmies, ka mūsu iecienītais sporta veids
var būt mainīgs un nežēlīgs.
Spēles pirmajā ceturksnī Toms Breidijs guva nopietnu traumu.
Vērtīgākajam spēlētājam atgriežoties pēc operācijas,
ko šajā sezonā sagaidām no Jaunanglijas?
Viss atkarīgs no 12. spēlētāja. Pirms diviem gadiem
viņš bija labākais uzbrucējs
Nacionālās futbola līgas vēsturē.
Mēs skatāmies, lai uzzinātu, vai viņš joprojām ir tāds pats.
Šis ir gara ceļa sākums. Uz trīs – "uzvarēsim".
- Viens, divi, trīs. - Uzvarēsim!
BREIDIJS IR ATPAKAĻ!
Iespaidīga atgriešanās.
Pēc 53 nedēļu pauzes Breidijs atkal maršē kopā ar komandu.
Aiziet, gatavojieties!
Gatavojas piespēlei.
Breidijam ir daudz laika.
Piespēle ir pārāk augsta un nepabeigta.
Toms šķiet tramīgs. Es uzmanītu to traumēto kāju.
Pēc tik smagas traumas atgriežoties,
man vienalga, kas tu esi, ir gaidāms straujš atsitiens.
Breidijs met uz otru pusi. Neveiksmīga piespēle.
Šī ir trešā neveiksmīgā, straujā piespēle,
kādas parasti veic Patriots.
Breidij!
Tom, klau... Mieru, draugs.
Met prātīgāk, labi?
Es iemetu tieši rokās.
Kevinam arī rokās iemeti?
Man iesita, kad metu.
- Tajā brīdī? - Jā! Viņš bloķēja.
Centos mest pāri, jo viņam cieši blakus bija pretinieks!
Gluži kā Meronī?
- Bumba bija viņam rokās! - Pārlidoja pāri.
- Ak, tas metiens? - Jā. Mēģini...
- Notēmē kārtīgi, labi? - Jā.
Izdodas ieņemt zonas, veicot mazas piespēles.
Metiens vidējā zonā Mosam.
Kas par balansu! Skatiens tālumā.
Kreisā kāja iemīta zemē. Lieliskais metiens.
- Lūk, tas ir Toms Breidijs. - Laba piespēle.
Toms Breidijs atgūstas.
Teju varam sajust viņa pašapziņas degsmi.
Metiens no vidus, Bendžamins Votsons veic piezemējumu!
Piezemējums!
Toma Breidija 2009. gada sezonas debija bija brīnišķīga.
Kad 2009. gadā skatījos viņa pirmo maču,
viņš bija pilnībā gatavs.
Todien viņš bumbu meta ļoti labi.
Un tā pacilātība, prieks, kuru gūsti,
izturot četrus futbola ceturkšņus.
Es par viņu priecājos, jo zināju, cik smagi strādāja, lai tiktu uz laukuma.
Ko domājat par pirmdienas nakts uzvaru?
O... jā!
Tajā mačā Breidijs labi nospēlēja.
Tā bija zīme, ka viņš ir atpakaļ.
Patriots līdzjutēji tad teica:
"Breidijs un Beličeks atkal ir kopā.
Šī komanda atkal nonāks līdz Superkausam."
Otrā zonas ieņemšana pie vārtiem. Uz spēles ir uzvara.
Un... bumba pazaudēta pirms metiena.
Nolāpīts!
Vai dieniņ! Bumba pazaudēta vārtu zonā.
Patriots izniekoja brīnišķīgu iespēju.
Taču, redzot, kā spēlē pārējā komanda,
prieks noplaka.
Izspēle... Neprecīza piespēle, bet izdodas aizmest.
Bess izlaužas priekšā. Pieci metri, vārtu zona. Piezemējums Maiami!
Bila Beličeka un Jaunanglijas bēdu ieleja turpinās.
Vakar skatījos Patriots spēli.
Manuprāt, viņi atbrīvojās no daudziem gudriem veterāniem.
Maiks Vreibels, Rodnijs Herisons, Tedijs Bruski.
Nevar atvadīties no tik daudz labiem un gudriem spēlētājiem.
Šie veterāni devās pensijā vai arī viņus apmainīja.
Viņi bija svarīga komandas sastāvdaļa,
jo viņi jauniņos pārliecināja, ka Bila stils strādā.
Trenējamies, sēžam sapulcēs
bieži pusaizmiguši, nepievēršot uzmanību.
Šīm divām komandām nākamnedēļ ir tikai viena spēle.
Tā ir izslēgšanas spēle.
Bez šiem veterāniem
jauniņajiem nepatika veids, kā Beličeks viņus trenēja.
Kāpēc man klausīties, kad viņš mani salamā sapulcēs,
kad par mani ņirgājas. Kur man šeit labums?
Met uz laukuma vidu...
Netraucēta piespēle pie 50 jardu līnijas. Skrien, lai veiktu piezemējumu.
Mēs nespējam savaldīties.
Nevaru panākt, ka komanda spēlētu tā, kā nepieciešams.
Es... Nevaru.
Esmu tā vīlies.
Toms Breidijs to saprata, pieņēma.
Bet Breidijs nevar visu izdarīt viens.
Pirmā zonas ieņemšana no 17 jardu līnijas.
Piespēle nodota, šķērso 25, 30
35, 40, 45, 50 jardu līniju.
Varētu izdoties gūt punktus!
Rejs Raiss noskrien 83 jardus
mača pirmajā izspēlē.
Mēs nekad nedarām tā, kā vajadzētu!
Mūs sakāva jau kopš pirmās piespēles.
Nevienā spēles brīdī neko labu neizdarījām.
Ir laiks, lai mestu.
Seko tāls metiens labajā pusē. Sems Eikens.
Pārtverts no Eikena rokām!
Sasodīts!
Pēdējā izspēle un sezonas noslēgums.
Patriots piedzīvo smagu sakāvi, Baltimorai uzvarot ar 33:14.
Patriots neatnāca spēlēt.
Vai Patriots, kurus pazinām desmit gadus, vairs neeksistē?
Skribenti aprakstīja spēli kā bēres.
"Diženā komanda ir mirusi, aprakta, senā pagātnē."
Bija tik briesmīgi.
Vai jums šķiet, ka komanda
vairs nav tāda, kāda bijusi iepriekš?
Šķiet, iepriekš tā nebūtu noticis.
Nu, ir lietas, kuras šogad
nepaveicām labi.
Daļēji šodien spēlējām slikti...
Daļēji pie vainas ir nespēja savaldīties, sakot:
"Šis gads nebija tāds, kādu vēlējāmies.
Nākamajā nostartēsim daudz labāk."
Visi zināja, ka mums ir jāveic lielas pārmaiņas.
Draftā jāatlasa spīdoši spēlētāji, lai varētu labi spēlēt.
- Turpinām sarunas ar 639. - Kā izskatās?
Meklējām sīkstu un spraigu futbola spēlētāju.
Atlikušas četras minūtes.
Ceturtajā posmā atradām spēlētāju, kas mums patīk.
Bet viņam lidoja bumba ārpus laukuma.
- Cik daudz laika, Džimij? - Trīs minūtes.
Mēs nodomājām: "Šeit ir zināms risks,
bet šķiet pareizi to uzņemties."
Tagad atskatoties, protams, mēs nesapratām,
cik nopietna bija problēma.
- Labi. - Esi gatavs?
Jā, esmu.
ĀRONS ERNANDESS BALSTA UZBRUCĒJS
Patriots izvēlējās Āronu Ernandesu.
NFL balsta uzbrucējs Ārons Ernandess
šodien apsūdzēts slepkavībā.
Patriots tiks jautāts,
ko komanda zināja, vai viņi kaut ko noklusēja?
Tulkoja: Mārtiņš Grīnbergs